प्राचीन मूर्ति चोरी का पता लगाने के लिए पुलिस ने गठित की टीम
अतिरिक्तपुलिस महानिदेशक श्रीनिवास राव जंगा ने कहा कि पुलिस अपराधियों पर शिकंजा कसने को लेकर अत्याधुनिक तकनीकी से लैस दल गठित कर रही है। ताकि वारदात से पहले अपराधों पर नियंत्रण हो सके। बिछोर में एक वर्ष पूर्व हुई प्राचीन मूर्ति चोरी का सुराग लगाने के लिए विशेष दल गठित होगा। क्षेत्र में चीट फंड कंपनियों पर कार्यवाही होगी।
एडीजी जंगा ने मंगलवार को बेगूं डीएसपी कार्यालय का निरीक्षण कर पत्रकार वार्ता में बताया कि हर जिले के अपराध मुताबिक एसपी अपराध नियंत्रण की कार्यवाही करते है। लेकिन पीएच क्यू लेवल पर आधुनिक तरीकों से लेस पुलिस दल का गठन किया जा रहा है ताकि वारदात होने से पहले अपराधियों तक पहुंचा जा सके। हालांकि नेटवर्क नहीं मिलने के कारण कहीं जगह रिकार्ड ऑनलाइन उपलब्ध नहीं होने की समस्या है। बिछोर में 18 मार्च 2016 की रात गांव के बीच मंदिर से महाभारत काल की प्राचीन मूर्ति चोरी का सुराग नहीं लगाने को एडीजी ने गंभीरता से लिया। मूर्ति चोरी का पता लगाने के लिए एसपी प्रसन्न कुमार को विशेष दल गठित किए जाने के आदेश दिए। जंगा ने एसपी को निर्देश दिए कि चीट फंड कम्पनियों के विरुद्ध कार्यवाही करें। काटूंदा को बेगूं थाने में लिया जाने, बेगूं थाने चौकियों में स्टाफ की कमी की भी मांग उठी। बेगूं ,मेनाल, जोगणियां माताजी में कानून व्यवस्था की स्थिति पर भी चर्चा की। जंगा ने कब्र से खोपड़ी बरामदगी का राजफाश करने पर बेगूं पुलिस और पारसोली पुलिस द्वारा दो डकैतियों का राजफाश किए जाने को सराहा। एएसपी रावतभाटा गोपालसिंह कानावत, डीएसपी राकेश राजोरा, थानाधिकारी भवानी सिंह राजावत भी मौजूद थे। एडीजी जंगा ने बेगूं डीएसपी कार्यालय, बेगूं थाने का निरीक्षण किया। जहां पर उन्हें गार्ड आॅफ आर्नर दिया गया।
hin_Deva hin_Deva hin_Deva